Author: zdeno.kmetek
Last saved by: Chudá Viera
Company: MŠSR

Správa zo zahraničnej pracovnej cesty

1. Účastník ZPC

Meno:						Mgr. Lýdia Babiaková
Vysielajúca organizácia:		            Ministerstvo školstva, vedy, výskumu a športu  
                                                                       SR, sekcia štátnej starostlivosti o šport 
                                                                       Stromová 1, 813 30 Bratislava
Pracovné zaradenie:		štátna radkyňa 
Znalosť jazykov:                                            anglický jazyk 
                                                                       (všeobecná štátna jazyková skúška)

2. Zahraničná pracovná cesta 

Štát: 						Belgicko
Mesto:						Brusel
Vykonaná v dňoch: 				29.-30.1.2013
Prijímajúca organizácia: 			Rada Európskej únie, generálny sekretariát                                                                     
Účel cesty:					Zasadnutie pracovnej skupiny pre šport Rady  
                                                                       Európskej únie (Rada EÚ)
Spôsob financovania: 		            Ministerstvo školstva, vedy, výskumu 
                                                                       a športu SR a Rada EÚ    

3. Rámcový program pobytu
29.1.2013 - príchod
30.1.2013
10,00 h – začiatok zasadnutia, privítanie účastníkov
Témy:
Prehľad výstupov expertných pracovných skupín do konca súčasného Pracovného plánu EÚ pre šport (prezentácia Komisie) 
Udržateľné financovanie športu (správa predsedu expertnej skupiny „udržateľné financovanie v športe“) 
Odporúčanie na rozhodnutie Rady, ktorým sa Európska komisia poveruje zúčastniť sa v  mene EÚ na rokovaniach o medzinárodnom dohovore Rady Európy o boji proti  manipulácii s výsledkami športových podujatí
17,00 h – koniec zasadnutia

4. Všeobecné informácie k problematike
Zasadnutie pracovnej skupiny Rady EÚ pre šport po prvýkrát viedli predstavitelia írskeho predsedníctva EÚ. Na prvom zasadnutí boli predstavené priority Írska v oblasti športu, v rámci írskeho predsedníctva EÚ, ako aj plán zasadnutí pracovnej skupiny a ďalších podujatí v oblasti športu. Medzi svoje priority Írsko zaradilo nasledovné: 1) duálna kariéra športovcov, 2) antidoping 3) udržateľné financovanie športu. Okrem zasadnutí pracovnej skupiny pre šport v pláne je aj neformálne stretnutie riaditeľov športu EÚ (07.-08.3.2013 Dublin). Zasadnutie Rady EÚ pre vzdelávanie, mládež, kultúru a šport sa uskutoční od 16.-17.5.2013 v Bruseli.
Komisia poskytla prehľad o výstupoch expertných pracovných skupín do konca súčasného Pracovného plánu EÚ pre šport.  Šesť expertných skupín  bolo zriadených na jeseň 2011 s cieľom pomôcť pri implementácii priorít  Pracovného plánu EÚ pre šport. Výsledky činnosti týchto skupín expertov sa pravidelne prezentujú na zasadnutiach pracovnej skupiny  pre šport, či už prostredníctvom ich predsedov alebo Komisie. Jedna z expertných skupín (udržateľné financovanie športu) ukončila svoju činnosť v novembri 2012. Výstupy ďalších piatich budú slúžiť pre prácu írskeho, litovského a gréckeho predsedníctva. 

Udržateľné financovanie športu
Predseda expertnej skupiny „udržateľné financovanie v športe“ informoval o výsledkoch činnosti tejto skupiny, ktorá sa zaoberala témou posilnenia mechanizmov finančnej solidarity v rámci športu a ktorá ukončila svoju činnosť. Hlavné odporúčania expertnej skupiny sú: Komisia by mala poskytovať usmernenia o aplikácii práva EÚ v oblasti štátnej pomoci pre šport v nadväznosti na oznámenie o športe z roku 2011. Toto musí zohľadniť potreby odvetvia a špecifickosť športu. Komisia a členské štáty by mali zabezpečiť, aby sa pri prehodnotení systémov DPH brala do úvahy osobitná povaha športu, ako je zakotvené v článku 165 Zmluvy o fungovaní EÚ, a poskytnúť usmernenia k režimu DPH pre neziskový sektor na základe dialógu s príslušnými zainteresovanými stranami, vrátane tých z oblasti športu. Komisia a členské štáty by mali zlepšiť dlhodobú udržateľnosť športu pre všetkých zdôrazňovaním hodnoty športu ako nástroja pre miestny a regionálny rozvoj, obnovu miest, rozvoj vidieka, zamestnanosť, tvorbu pracovných miest a integráciu pracovného trhu, a tým prispieť k ekonomickému a sociálnemu rozvoju európskych regiónov. Komisia a členské štáty by mali zlepšiť dlhodobú udržateľnosť financovania športu implementovaním reformných opatrení na zabezpečenie ochrany športových úžitkových vlastníckych práv a na podporu návratu k športu pre všetkých prostredníctvom mechanizmov solidarity v rámci športu.

Odporúčanie na rozhodnutie Rady, ktorým sa Európska komisia poveruje zúčastniť sa v mene EÚ na rokovaniach o medzinárodnom dohovore Rady Európy o boji proti      manipulácii s výsledkami športových podujatí	
Pracovná skupina pre šport v druhom čítaní prerokovala návrh na rozhodnutie Rady, ktorým sa Európska komisia poveruje zúčastniť sa v mene EÚ na rokovaniach o medzinárodnom dohovore Rady Európy o boji proti manipulácii s výsledkami športových podujatí. Delegácie požadujú predovšetkým v texte rozlíšiť mandát k záležitostiam spadajúcim/nespadajúcim pod právo EÚ. Keďže táto problematika je v najväčšom rozsahu témou právneho charakteru na zasadnutí sa zúčastnili okrem predstaviteľov členských štátov, odborníkov v športe, aj experti v oblasti práva, predovšetkým z právnej služby stálych zastúpení členských štátov pri EÚ. Veľká časť členských štátov EÚ sa v diskusii vyjadrila k tejto téme a predložila svoje pripomienky. Írske predsedníctvo na základe týchto pripomienok predloží pozmenenú a doplnenú verziu návrhu rozhodnutia na nasledovnom zasadnutí pracovnej skupiny (14.2.2013).

5. Stručné zhrnutie rokovania
Na prvom zasadaní  pracovnej skupiny pre šport počas írskeho predsedníctva boli predstavené jeho priority, ktorými sú  duálna kariéra,  antidoping a  udržateľné financovanie športu. Írske predsedníctvo EÚ taktiež predstavilo kalendár plánovaných podujatí. Komisia poskytla prehľad vo forme prezentácie o výstupoch expertných pracovných skupín do konca súčasného Pracovného plánu EÚ pre šport. Predseda expertnej skupiny „udržateľné financovanie v športe“ informoval o výsledkoch činnosti tejto skupiny, ktorá sa zaoberala témou posilnenia mechanizmov finančnej solidarity v rámci športu. Pracovná skupina pre šport prerokovala návrh na rozhodnutie Rady, ktorým sa Európska komisia poveruje zúčastniť sa v mene EÚ na rokovaniach o medzinárodnom dohovore Rady Európy o boji proti manipulácii s výsledkami športových podujatí. Požiadavkou je rozlíšiť mandát k záležitostiam spadajúcim, alebo nespadajúcim pod právo EÚ. Írske predsedníctvo predloží pozmenenú verziu návrhu rozhodnutia na nasledovnom zasadnutí pracovnej skupiny pre šport.

6. Závery a odporúčané závery 
- Zvážiť využitie výstupov o udržateľnom a efektívnom financovaní športu pri aktualizácii systému financovania športu v SR
- V súčinnosti so Stálym zastúpením SR pri EÚ a s dotknutými rezortmi koordinovať stanovisko SR a vnútroštátne opatrenia ohľadom problematiky match-fixingu, vrátane návrhu na rozhodnutie Rady o mandáte Komisie pri príprave medzinárodného dohovoru Rady Európy o boji proti manipulácii s výsledkami športových podujatí.

7. Osobitne vyhodnotený očakávaný prínos ZPC
SR ako členský štát EÚ sa priamo zúčastňuje na rokovaní pracovnej skupiny v rámci športovej agendy EÚ a má takto možnosť ovplyvniť tvorbu športovej politiky na európskej a národnej úrovni. Zároveň, v spolupráci s predstaviteľmi Stáleho zastúpenia SR v Bruseli pripravuje podklady pre ministra na rokovania Rady EÚ v rámci agendy „Šport“. Počas rokovaní boli získané informácie, ktoré budú využité pri tvorbe a aktualizácii koncepčných a legislatívnych dokumentov v oblasti športu.

8. Spôsob zverejnenia výsledkov ZPC, prenos získaných informácií
Informácie o rokovaniach boli postúpené v rámci sekcie štátnej starostlivosti o šport a zverejnené na internetovej stránke MŠVVŠ SR.

Súhlasím so zverejnením správy na internete. 

Bratislava, 20.02.2013
		
Správu vypracovala: Mgr. Lýdia Babiaková 			

Správu schválili: 

Ing. Ladislav Čambal – GR SŠSŠM   ..............................................     

Ing. Elena Malíková – RO VMSŠ  ..................................................